Lav et referat af nedenstående tekst:

Tekst:
Første retsdag i en otte dage lang sag er slut ved Retten i Aalborg. Her er en 22-årig mand tiltalt for voldtægts- og drabsforsøg mod en 24-årig kvinde, som var hans nabo i et kollegiekompleks. Han er samtidig tiltalt for voldtægts- og drabsforsøg mod 16 andre navngivne kvinder, herunder politidirektøren for Nordjyllands Politi, da deres navne og adresser, sammen med den 24-årige nabos, stod på en liste, der er fundet i mandens lejlighed. Voldtægts- og drabsforsøget er ifølge anklageskriftet foregået 2. januar i kvindens kollegielejlighed i Aalborg. Her er den 22-årige under påskud af at skulle lede efter en støjkilde kommet ind i lejligheden, hvor han har slået kvinden, bundet hende, taget kvælertag på hende og stoppet en sok i munden på hende. Den første retsdag brugte anklageren en del tid på at spørge ind til den tiltaltes baggrund og personlige forhold, og det kom frem, at han i en periode røg en del hash. Han fortalte, hvordan han løbende fik oparbejdet en større gæld til en sælger, og det var altså hans forklaring på listen med de 17 navne samt på hvorfor han var i naboens lejlighed den dag. Skulle skaffe penge til narkogæld I retten forklarede den 22-årige, at han havde besluttet sig for at begå indbrud for at skaffe penge til at betale gælden, og navnene på listen var altså de personer, han havde tænkt sig at begå indbrud hos. Herunder naboen. Han var ellers ikke en hærdet kriminel. Han var godt kørende med kæreste og godt gang i jurastudiet, ligesom han styrketrænede ivrigt og seriøst, men han havde altså problemer med hash - og nu også med gæld. I løbet af dagen 2. januar havde han købt en økse, en skruetrækker, nogle strips og en elefanthue. Alt sammen noget, han skulle bruge til sine indbrud. Han havde skrevet til naboen via Facebook - de to kendte ikke hinanden, men var med i den samme gruppe for beboerne i kollegiet - om han kunne komme forbi, da han var ved at lokalisere en støjkilde. Hun svarede, at hun var hjemme, og dermed havde han egentlig besluttet sig for at begå indbrud et andet sted. Men han troede, at han så hende forlade lejligheden, og derfor gik han alligevel derind. Slog og bandt naboen Men naboen var altså hjemme, og da den 22-årige var kommet indenfor, slog han naboen i hovedet, da han nu besluttede sig for at han alligevel ville se, om hun havde noget, han kunne stjæle. Naboen blev slået bevidstløs, og tiltalte lagde hende på hendes seng. Da hun vågnede i panik, tog han fat om hendes hals, indtil hun faldt til ro. Derefter forsøgte han først at binde hænder hænder med strips, og da det mislykkedes bandt han hende med en af sine strømper. Den anden strømpe stoppede han i munden på hende, så hun ikke kunne skrige. Mens den 22-årige undersøgte lejligheden for værdier, han kunne stjæle, lykkedes det kvinden at slppe fri, få sokken trukket ud af munden og flygte ud af lejligheden og op til en anden nabo, som tilkalde politiet. Jeg var ked af det Den 22-årige gik tlbage til sin egen lejlighed, hvor han ventede på, at politiet skulle komme. Han forklarede i retten, at han ikke selv havde tilkaldt dem, men at han regnede med, at de ville blive tilkaldt. Han fortalte, at han græd, fordi han var ked af det, der var sket, og chokeret over, at han havde slået og bundet naboen. Han forklarede også, at han ikke havde til hensigt at gøre hende fortræd, og at han var overrasket over den lægerapport, der senere kom frem, hvor det fremgik, at kvinden havde været i livsfare. Da politiet kom, fortalte han først, at han ikke kendte noget til episoden med naboen. Senere forklarede han, at han havde været derinde, og at hun pludselig var besvimet. En forklaring, han altså ændrede i retten mandag. Søgte på voldtægt og varetægtsfængsling I retten fremlagde anklageren den tiltaltes søgehistorik på internettet i dagene op til 2. januar. Her fremgik det, at han blandt andet havde en del søgninger på voldtægt og varetægtsfængsling, ligesom han søgte på forvaring -  lovens strengeste straf - og Anstalten ved Herstedvester. Den tiltalte forklarede, at han søgte på de ting ud fra et rent fagligt perspektiv. Han var jurastuderende, og var meget interesseret i strafferet. Derfor optog det ham meget, hvorfor mange voldtægter ikke bliver opklaret, ligesom han var interesseret i at læse om varetægtsfængsledes forhold og hvilke forbrydelser, der kunne føre til forvaring. Anklageren gravede også i den tiltaltes interesse for volds-og dødsporno. En undersøgelse af hans computer har nemlig vist, at han på internettet har søgt på og set en hel del såkaldt snuff og gore. Det er meget voldsomme film, hvor det enten handler om drab eller lemlæstelse i en seksuel kontekst. Den tiltalte forklarede, at han ikke så noget som helst seksuelt eller pornografisk i filmene. For ham var det en slags gyserfilm, og han havde en generel interesse for gyserfilm. Blandt andet fortalte han, at American Psycho var en af hans yndlingsfilm. Der er afsat otte dage til retssagen. Onsdag fortsætter afhøringen af den tiltalte, og fredag begynder vidneafhøringerne. Der falder dom i sagen senest 4. december.

Referat:
En 22-årig mand, som mandag var for Retten i Aalborg indrømmer, at han slog og bandt en nabo, da han ville stjæle nogle ting fra hende, men det var slet ikke hensigten, at det skulle udvikle sig sådan.